RÅDETS FORORDNING (EKSF, EF, EURATOM) Nr. 2190/97 af 30. oktober 1997 om ændring af forordning (EØF, Euratom, EKSF) nr. 260/68 om fastsættelse af betingelserne og fremgangsmåden ved opkrævning af skat til De Europæiske Fællesskaber

RÅDET FOR DEN EUROPÆISKE UNION HAR -

under henvisning til traktaten om oprettelse af et fælles Råd og en fælles Kommission for De Europæiske Fællesskaber, særlig artikel 28, første stykke,

under henvisning til protokollen vedrørende De Europæiske Fællesskabers privilegier og immuniteter, særlig artikel 13,

under henvisning til forslag fra Kommissionen,

under henvisning til udtalelse fra Europa-Parlamentet (1),

under henvisning til udtalelse fra Domstolen (2),

under henvisning til udtalelse fra Revisionsretten (3), og

ud fra følgende betragtninger:

Forordning (EØF, Euratom, EKSF) nr. 260/68 (4), bør ændres for at tage hensyn til følgende forordninger:

- Rådets forordning (Euratom, EKSF, EØF) nr. 2274/87 af 23. juli 1987 om indførelse af særlige foranstaltninger vedrørende midlertidigt ansattes udtræden af tjenesten i De Europæiske Fællesskaber (5)

- Rådets forordning (EØF) nr. 1857/89 af 21. juni 1989 om indførelse af særlige og midlertidige foranstaltninger vedrørende tjenestemænds udtræden af tjenesten i De Europæiske Fællesskaber (6)

- Rådets forordning (EF, Euratom, EKSF) nr. 2688/95 af 17. november 1995 om særlige foranstaltninger for tjenestemænds udtræden af tjenesten i De Europæiske Fællesskaber som følge af Østrigs, Finlands og Sveriges tiltrædelse (7)

- Rådets forordning (EF, Euratom, EKSF) nr. 2689/95 af 17. november 1995 om særlige foranstaltninger for midlertidigt ansattes udtræden af tjenesten i De Europæiske Fællesskaber som følge af Østrigs, Finlands og Sveriges tiltrædelse (8) - UDSTEDT FØLGENDE FORORDNING:

Artikel 1

I artikel 2 i forordning (EØF, Euratom, EKSF) nr. 260/68 indsættes som tolvte, trettende, fjortende og femtende led:

»- personer, der modtager den godtgørelse, der i forbindelse med udtræden af tjenesten er fastsat i artikel 4 i forordning (Euratom, EKSF, EØF) nr. 2274/87 (*)

- personer, der modtager den godtgørelse, der i forbindelse med udtræden af tjenesten er fastsat i artikel 3 i forordning (EØF) nr. 1857/89 (**)

- personer, der modtager den godtgørelse, der i forbindelse med udtræden af tjenesten er fastsat i artikel 4 i forordning (EF, Euratom, EKSF) nr. 2688/95 (***)

- personer, der modtager den godtgørelse, der i forbindelse med udtræden af tjenesten er fastsat i artikel 4 i forordning (EF, Euratom, EKSF) nr. 2689/95 (****).

(*) EFT L 209 af 31. 7. 1987, s. 1. Forordningen er ændret ved forordning (EØF) nr. 2168/89 (EFT L 208 af 20. 7. 1989, s. 4).

(**) EFT L 181 af 28. 6. 1989, s. 2.

(***) EFT L 280 af 23. 11. 1995, s. 1.

(****) EFT L 280 af 23. 11. 1995, s. 4.«

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes, for så vidt angår de tilføjede led, fra de respektive ikrafttrædelsesdatoer for de forordninger, der er omhandlet i artikel 1.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, den 30. oktober 1997.

På Rådets vegne

F. BODEN

Formand

(1) EFT C 85 af 17. 3. 1997, s. 175.

(2) Udtalelse afgivet den 11. november 1996.

(3) Udtalelse afgivet den 12. december 1996.

(4) EFT L 56 af 4. 3. 1968, s. 8. Forordningen er senest ændret ved forordning (EKSF, EF, Euratom) nr. 3162/94 (EFT L 335 af 23. 12. 1994, s. 5).

(5) EFT L 209 af 31. 7. 1987, s. 1. Forordningen er ændret ved forordning (EØF) nr. 2168/89 (EFT L 208 af 20. 7. 1989, s. 4).

(6) EFT L 181 af 28. 6. 1989, s. 2.

(7) EFT L 280 af 23. 11. 1995, s. 1.

(8) EFT L 280 af 23. 11. 1995, s. 4.